CHO ลุ้นประกาศผลประมูลรถเมล์ NGV ภายใน Q2/58 เผยมี Backlog ราว 480 ลบ.
CHO ลุ้นประกาศผลประมูลรถเมล์ NGV เป็นทางการภายใน Q2/58 เผยมี Backlog แล้วราว 480 ลบ. รับรู้ฯ ตั้งแต่ Q2/58 เป็นต้นไป
25 พ.ค. 2558

บริษัท ช. ทวี ดอลลาเชียน จำกัด (มหาชน) หรือ CHO ระบุว่า บริษัทคาดว่าองค์การขนส่งมวลชนกรุงเทพ(ขสมก.) จะสามารถประกาศผลการประมูลงานจัดซื้อรถโดยสารปรับอากาศใช้เชื้อเพลิงก๊าซธรรมชาติ (NGV) จำนวน 489 คัน (ครั้งที่ 3) อย่างเป็นทางการ ได้ภายในไตรมาส 2/58 นี้
โดยขณะนี้อยู่ระหว่างขั้นตอนการสรุปผลและประกาศแจ้งผลการพิจารณาคัดเลือก ทั้งนี้ หากบริษัทได้รับงานดังกล่าวจะส่งผลดีต่อรายได้และกำไรของบริษัททั้งในระยะสั้นและระยะยาว
ปัจจุบัน บริษัทมีปริมาณงานในมือ (Backlog) ทั้งจากในประเทศและต่างประเทศที่ไม่รวมรถเมล์ NGV มูลค่าประมาณ 480 ล้านบาท ซึ่งจะสามารถทยอยรับรู้เป็นรายได้ตั้งแต่ไตรมาส 2/58 เป็นต้นไป อีกทั้งอยู่ระหว่างรอลุ้นผลประมูลงานใหม่อีกจำนวนมาก